**ADRA Slovenija tudi letos aktivna ob Evropskem tednu trajnostnega razvoja**

*24. september 2025 -* **Humanitarno društvo ADRA Slovenija se tudi letos pridružuje pobudi Evropskega tedna trajnostnega razvoja, ki med 18. septembrom in 8. oktobrom poteka že desetič zapored. Potekale bodo delavnice globalnega učenja za otroke, mlade ter usposabljanje za izobraževalce. Ozaveščali bomo prek socialnih omrežij in pripravi strokovno gradivo za izobraževalce.**

[Namen Evropskega tedna trajnostnega](https://www.esdn.eu/esdw) razvoja je povečati prepoznavnost trajnostnega razvoja, spodbujati sodelovanje ter predstaviti raznolike aktivnosti, ki prispevajo k uresničevanju ciljev trajnostnega razvoja.

Ob tej priložnosti je ADRA Slovenija načrtuje vrsto aktivnosti, namenjenih otrokom, mladim in izobraževalcem:

* **Delavnica za otroke:** Dejanja prijaznosti (Murska Sobota, 27. 9. 2025) in akcija v mestnem parku
* **Delavnica za najstnike in mlade:** Služba skupnosti (Murska Sobota, 27. september 2025) in obisk Doma starejših Rakičan
* **Usposabljanje za izobraževalce**: Služba skupnosti, 27. in 28. 9. 2025

Poleg tega bo ADRA Slovenija izdala tudi novo **gradiva za izobraževalce**, s teoretskimi osnovami, praktičnimi idejami za delavnice, priporočenimi viri, s katerimi lahko izobraževalci obogatijo svoje programe in primeri učnih ur. Gradivo bo namenjeno vsem izobraževalcem, ki želijo udeležence spodbuditi k razumevanju globalnih izzivov in iskanju rešitev s tem pa k doseganju ciljev trajnostnega razvoja.

*»Verjamemo, da se trajnostni način življenja gradi skozi izobraževanje in izkušnje. Z aktivnostmi za različne generacije želimo spodbuditi razumevanje globalnih izzivov in pokazati, da lahko prav vsak prispeva k bolj pravični in trajnostni prihodnosti,«* so poudarili pri ADRA Slovenija.

Evropski teden trajnostnega razvoja (ESDW – *European Sustainable Development Week*) je evropska pobuda, ki od leta 2015 združuje dogodke, projekte in aktivnosti v več kot 20 državah. V letu 2025 praznuje svojo 10. obletnico in tako še posebej opozarja na pomen povezovanja, ozaveščanja in konkretnega delovanja za doseganje ciljev trajnostnega razvoja.

Humanitarno društvo ADRA Slovenija aktivnosti v sklopu Evropskega tedna trajnostnega razvoja načrtuje v sklopu projektov [*Z globalnim učenjem do globalnih ciljev II*](https://sloga-platform.org/projekti/z-globalnim-ucenjem-do-globalnih-ciljev-ii/) in[*Trajnostno. Lokalno. Globalno. II*](https://sloga-platform.org/projekti/trajnostno-lokalno-globalno-ii/).

*Projekt*[*Z globalnim učenjem do globalnih ciljev II*](https://sloga-platform.org/projekti/z-globalnim-ucenjem-do-globalnih-ciljev-ii/)*, skupaj s partnerji, izvaja*[*SLOGA*](https://sloga-platform.us7.list-manage.com/track/click?u=1e69aaf7c73728dce6744d567&id=a6053ea926&e=32def956d4)*, platforma nevladnih organizacij za razvoj, globalno učenje in humanitarno pomoč. Sofinancira ga*[*Ministrstvo za zunanje in evropske zadeve*](https://sloga-platform.us7.list-manage.com/track/click?u=1e69aaf7c73728dce6744d567&id=6ab91ba32b&e=32def956d4)*. Vsebina ne predstavlja stališč Vlade Republike Slovenije.*

*Projekt* [*Trajnostno. Lokalno. Globalno. II*](https://sloga-platform.org/projekti/trajnostno-lokalno-globalno-ii/) *koordinira* [*SLOGA,*](https://www.sloga-platform.org/)*platforma nevladnih organizacij za razvoj, globalno učenje in humanitarno pomoč. Humanitarno društvo ADRA Slovenija sodeluje kot izvajalec projekta. Sofinancira ga*[*Ministrstvo za zunanje in evropske zadeve*](https://www.gov.si/podrocja/zunanje-zadeve/mednarodno-razvojno-sodelovanje-in-humanitarna-pomoc/)*. Vsebina ne predstavlja stališč Vlade Republike Slovenije.*

Slika, ki vsebuje besede besedilo, pisava, logotip, grafično oblikovanje

Vsebina, ustvarjena z UI, morda ni pravilna.